Ел Дорадо

Ел Дорадо (шпански: El Dorado) - измислено кралство во Јужна Америка, богато со злато.

Митот за Ел Дорадо
На шпански, зборот „Ел Дорадо“ значи „златниот“ и оригинално потекнува од изразот El Hombre Dorado („Златниот човек“) или од El Rey Dorado („Златниот крал“), а го означувал Зипа, митолошкиот поглавар на народот Муиска во Колумбија. Зипа бил познат по тоа што се попрскал со златна прашина и потоа потонал во езерото Гватавита. Со текот на времето, легендата за Ел Дорадо постепено се менувала и попримила други значења, од златен град до златно царство. Исто така, постепено се појавиле гласини за друга локација на Ел Дорадо, што поттикнало неколку неуспешни експедиции во доцниот 16 век во потрага по градот наречен Маноа (Manõa) на брегот на езерото Париме. Двете најуспешни експедиции до Ел Дорадо биле предводени од сер Волтер Ралеј (Sir Walter Raleigh). Инспирирани од легендата, шпанските конквистадори повеќепати ги пребарувале Колумбија, Венецуела и делови од Гвајана и Бразил во потрага по градот и славниот крал. Во текот на овие експедиции, биле направени карти на северниот дел од Јужна Америка, вклучувајќи го и басенот на реката Амазон. На почетокот од 19 век, идејата за постоењето на Ел Дорадо била отфрлена.

Ел Дорадо како тема во уметноста и во популарната култура
 „Елдорадо“ (Eldorado) - песна на канадскиот рок-музичар Нил Јанг (Neil Young'') од 1989 година.YouTube, Neil Young – Eldorado (пристапено на 3.11.2017)
 „Патот до Ел Дорадо“ - американски анимиран филм од 2000 година, во режија на Било Бергерон и Дон Паул.IMDb, The Road to El Dorado (2000) (пристапено на 22.11.2017)

 Наводи 

Категорија:Историја на Јужна Америка
Категорија:Митологија
Категорија:Злато